《景臣同年郏兄作亭于公居之池上予登而名之曰梦草且赋诗以志焉》
宋代·祖无择

新构俯涟漪，名标谢客诗。窗明溪雨过，槛静竹风吹。

贺厦应容燕，巢莲亦许龟。何人倦漂泊，此地好追随。

兀兀乘篮舆，厌厌倒接䍦。秋芳正堪赏，樽酒莫过时。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。